Замак каралевы Боны

Замак каралевы Боны — традыцыйная назва палаца, які існаваў у 2-й палове XVI — 1-й палове XX ст. у Рагачове. Сапраўдная дата пабудовы невядомая. У ХІХ ст. выкарыстоўваўся як правіянцкі склеп.

 Архітэктура 
міні|180пкс|злева|План замка, М. Шчакаціхін, 1926
міні|180пкс|Рэканструкцыя фасада замка, М. Шчакаціхін, 1926

Мураваны двухпавярховы прамавугольны ў плане будынак памерамі 21х14 м быў накрыты вальмавым дахам. Вуглы ўмацаваныя магутнымі контрфорсамі, якія па вышыні даходзілі да сярэдзіны другога паверху. У аздабленні фасадаў былі выкарыстаныя элементы рэнесанснай ордарнай пластыкі.

Ніжні паверх, які прызначаўся для службовых пакояў, складалі чатыры аднолькавыя па памерах прамавугольныя ў плане памяшканні, аддзеленыя адно ад аднаго ўзаемна перпендыкулярнымі калідорамі. Залы злучаліся з бакавымі калідорамі шырокімі арачнымі праёмамі. Кожнае памяшканне было перакрыта парай крыжовых скляпенняў, а калідоры — цыліндрычныя. У верхнім паверсе было два вялікіх пакоі.
міні|злева|180пкс|Інтэр'ер замка ў 1926 годзе
міні|180пкс|Контрфорс замка ў 1926 годзе

Найбольш цікавы элементы гэтага будынка — двух'ярусная галерэя-вестыбюль, якая праходзіла з поўдня на поўнач уздоўж галоўнага фасада, звернутага да Дняпра. У сярэдняй частцы галерэя была адкрытай і нагадвала лоджыі італьянскіх рэнесансных палацаў. Яе аздабляла ажурная цыркульная аркада на тонкіх слупах, а ў інтэр'еры — пілястры. У галерэі знаходзілася адкрытая знадворку лесвіца, якая звязвала абодва паверхі.

 Літаратура 



 Спасылкі 


Катэгорыя:Палацы Беларусі
Катэгорыя:Знішчаныя збудаванні Беларусі
Катэгорыя:Славутасці Рагачова
Катэгорыя:Гісторыя Рагачова